armvectores/hy_wikipedia_2023 huggingface dataset:
The Diary of Jane

«The Diary of Jane» (հայ․՝ «Ջեյնի օրագիրը»), Բրեյքինգ Բենջամին խմբի «Phobia» ալբոմի առաջին սինգլը։
Սինգլը սկսեց ակտիվորեն բարձր հորիզոնականներ զբաղեցնել հիթ-շքերթներում թողարկմանը հաջորդող առաջին շաբաթը։ Այն տասնհինգ շաբաթ մնաց «Billboard Hot 100» հիթ-շքերթում։ 2006 թվականի հունիսին երգը հնչում էր գրեթե հարյուր ամերիկյան ռադիոկայաններում։ «Phobia»-ն դարձավ Hollywood Records լեյբլի գոյության պատմության մեջ ամենաշատ վաճառվող ալբոմը, նույնիսկ այդ ցուցանիշներով գերազանցելով հանրահայտ Քուինին։
«The Diary of Jane»-ը օգտագործվել է «Քայլ առաջ 2. Փողոցներ» ֆիլմում (Չեյզը պարում է երգի տակ)։ Նաև ներկայացվել է NASCAR 07 համակարգչային խաղում, դարձել է բեռնվող երգ Rock Band-ում և Rock Band 2-ում։
«Phobia» ալբոմում որպես վերջին թրեք տեղադրված է երգի ակուստիկ տարբերակը։ Ակուստիկ տարբերակում գործիքները կիթառից և հարվածայիններից փոխված են դաշնամուրի, ջութակի և թավջութակի։


== Տեսահոլովակ ==
Տեսահոլովակի գործողությունները տեղի են ունենում առանձնատանը և նրա բակում։ Ջեյն անունով աղջիկը արթնանում է լոգարանում։ Նա նայում է հայելուն. այնտեղ չկա նրա արտացոլանքը։ Նա սկսում է վազել տանը՝ հայելիներ փնտրելով։ Հայտնվում է մի սենյակում, որտեղ բազմաթիվ հայելիներ կան։ Գործողությունները ավարտվում են նրանով, որ խմբի սոլիստ Բեն Բեռնլին կանգնում է Ջեյնի գերեզմանի մոտ և նրա օրագրում վարդ է դնում։
Բեն Բեռնլիի խոսքերով, տեսահոլովակի իմաստն այն է, որ աղջիկը քնել է լոգարանում և խեղդվել։


== Հիթ-շքերթներ ==


== Ծանոթագրություններ ==


== Արտաքին հղումներ ==
Տեսահոլովակը ՅուԹյուբում
Բրեյքինգ Բենջամին խմբի պաշտոնական կայքը
Կալտոխար

Կալտոխար (իսպ.՝ Caltojar), բնակավայր և մունիցիպալիտետ Իսպանիայում։ Մտնում է Սորիա շրջանի մեջ, Կաստլիա և Լեոն ինքնավար համայնքի մեջ։ Մունիցիպալիտետը գտնվում է Ալմասան համայնքում։ Զբաղեցնում է 84,36 կմ² տարածք։ Բնակչությունը կազմում է 76 մարդ։ 


== Բնակչություն ==


== Պատկերասրահ ==

		
		
		


== Ծանոթագրություններ ==
Սիլվին

Սիլվին՝ (sylvius - հոլանդացի, բժիշկ և քիմիկոս Ֆ․ Բոեի (1614-1672) լատինացված անունից), հալոգենների կարգի միներալ, քիմիական կազմը՝ KC1։ Պարունակում է 52,48% K, ինչպես նաև Br, J, NaCl և Fe2O3 խառնուրդներ։ Բյուրեղային համակարգը խորանարդային է։ Հալիտի, կառնալիտի հետ սովորաբար առաջացնում է հատիկային հոծ ագրեգատներ։ Կարծրությունը՝ 2, խտությունը՝ 1990 կգ/մ³, գույնը՝ սպիտակ (կաթնագույն է, երկաթի օքսիդի խառնուրդի դեպքում՝ կարմիր)։ Բնության մեջ հալիտի, կառնալիտի հետ նստում է աղաբեր հաստվածքներում՝ երբեմն առաջացնելով կալիումական աղերի խոշոր հանքավայրեր։ Սիլվինի հազվադեպ հանդիպող (ինչպես նաև արհեստական) թափանցիկ բյուրեղներն օգտագործվում են օպտիկայում։


== Ծանոթագրություններ ==
Տատյանա (գետ)

Տատյանա  (ռուս.՝ Татьяна ), գետ Ռուսաստանում, Կամչատկայի թերակղզում։ Հոսում է Ելիզովսկի շրջանում,Կամչատկայի երկրամասում։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000019896
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռասկերա

Ռասկերա  (իսպ.՝  Rasquera), մունիցիպալիտետ Իսպանիայում։ Գտնվում է Տառագոսա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է  Ռիբերա-Էբրե շրջանում։ Տարածքը կազմում է 51․3 կմ2, բնակչությունը՝ 966 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información de l'Institut d'Estadística de Catalunya
Ալ-Զաբադանի

Ալ-Զաբադան (արաբ․՝ الزبداني‎‎)՝ քաղաք Սիրիայի Արաբական Հանրապետության հարավում՝ Ռիֆ Դիմաշկի մարզում։ Ալ-Զաբադանիի գավառի և համանուն շրջանի վարչական կենտրոնն է։


== Աշխարահագրություն ==
Քաղաքի կեսն գտնվում է Անդրլիբանանյան լեռներում։ Տեղակայված է ծովի մակարդակից 1129 մ բարձրության վրա։ Հեռավորությունը երկրի մայրաքաղաք Դամասկոսից կազմում է 25 կմ դեպի հյուսիս-արևմուտք, մոտակա օդանավակայան գտնվում է մայրաքաղաք Դամասկոսում։


== Բանկչություն ==
Ըստ 2004 թվականի մարդահամարի քաղաքի բնակչություն կազմում է 26 285 մարդ։


== Քույր քաղաքներ ==
 Նոյնկիրխեն, Գերմանիա


== Ծանոթագրություններ ==
Ախա (Վերին Բասենի գավառ)

Անվան այլ կիրառումների համար տե՛ս՝ Ախա (այլ կիրառումներ)Ախա, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Ծիրանաց լեռների արևմտյան փեշերին։ Գտնվում է Հասանկալայից 5 կմ հյուսիս՝ Հասանկալայի դաշտում, Ծիրանաց լեռների արևմտյան ստորոտին, Արաքս գետի ձախ կողմում։
Հնում եղել է ավան Մեծ Հայքի Այրարատ աշխարհի Բասենի գավառում։ XX դարի սկզնին ուներ 41 տուն բնակիչ։ 1912 թ.-ին ուներ ընդամենը 3 տուն հայ բնակիչ։
Ախան ուներ Ս. Աստվածածին եկեղեցի, որը կանգուն էր մինչև XX դարի սկիզբը։ Եկեղեցին XI դարում կառուցել էր Գրիգոր Մագիստրոսը։ Այն իրենից կենտրոնագմբեթ և սրբատաշ քարերով ճարտարապետական գեղեցիկ կառույց էր ներկայացնում։


== Ծանոթագրություններ ==
Մ.թ.ա. 781


== Դեպքեր ==


== Ծնունդներ ==


== Մահեր ==
Ուձիտավարա

Ուձիտավարա (ճապ.՝ 宇治田原町 Ուձիտավարա-տյո), Ճապոնիայի Կիոտո պրեֆեկտուրայի Ցուձուկի գավառում գտնվող ավան։ Ավանի մակերեսը կազմում է 58,16 կմ², բնակչությունը՝ 9 074 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 156,02 մարդ/կմ²։


== Աշխարհագրական դիրք ==

Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Ուձի, Ձյոյո, Օցու, Կոկա քաղաքները և Կումիյամա, Իդե, Վաձուկա ավանները։


== Բնակչություն ==
Ավանի բնակչությունը կազմում է 9 074 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 156,02 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Քաղաքը խորհրդանշող ծառ է համարվում թեյի թուփը, ծաղիկ՝ Camellia sasanqua-ն, թռչուն՝ Zosterops japonicus-ը։


== Ծանոթագրություններ ==


== Արտաքին հղումներ ==
Ուձիտավարա ավանի պաշտոնական կայք(ճապոներեն)
Ադալիա (ծոց)

Անվան այլ կիրառումների համար տե՛ս՝ Ադալիա (այլ կիրառումներ)Ադալիա, (թուրքերեն՝ Antalya Körfezi, Adalia), ծոց Պամփյուլիայի ծոց, մեծ ծոց է Միջերկրական ծովի արևելքում, Թուրքիայի Անթալիայի մարզի հարավային ափին, Կիլիկիյան ափում։ Այն իր մեջ ներառում է Թուրքիայի գլխավոր ծովափնյա հանգստավայրերից մի քանիսը, որոնք նաև հայտնի են որպես «Թուրքական ռիվերա»։


== Ծանոթագրություններ ==
Կատվի օր

Կատվի օր (կատուների օր), ոչ պաշտոնական տոն կատուների պատվին, որը նշվում է ամբողջ աշխարհում։ Այդ օրը մարդիկ մեծարում են այդ կենդանիների արժանիքները, ցույց են տալիս նրանց իրենց հարգանքն ու սերը։
2002 թվականից ի վեր՝ կատուների միջազգային օր է ճանաչվել օգոստոսի 8-ը։ Դրա նախաձեռնողը Կենդանիների պաշտպանության միջազգային հիմնադրամն է։ Որոշ երկրներում կատուների օրը նշվում է այլ օրերին։


== Օրվա տոնում տարբեր երկրներում ==
Ռուսաստանում կատուների օրը նշվում է մարտի 1-ին։ Առաջին անգամ տոնը Ռուսաստանում կազմակերպվել է 2004 թվականին կատուների մոսկովյան թանգարանի և «Կատու և շուն» (ռուս.՝ «Кот и пёс») ամսագրի և թերթի խմբագրության կողմից։
ԱՄՆ-ում Կատվի օրը հոկտեմբերի 29-ն է։ Ըստ Կատվի ազգային օրվա կայքի՝ տոնը նշվում է 2005 թվականից՝ կենդանիների նկատմամբ դաժան վերաբերմունքի կանխարգելման ամերիկյան ընկերության աջակցությամբ։
Ճապոնիայում կատվի օրը նշվում է փետրվարի 22-ին։ Դա պայմանավորված է այն հանգամանքով, որ ճապոներենում կատվի մլավոցը հնչում է որպես «նյան-նյան-նյան»։ «Նյանը» կարող է նաև նշանակել «երկու», իսկ «երկու-երկու-երկու» բառաշարքը կարելի է գնահատել իբրև փետրվարի 22։ Այդ օրը Տոկիոյում անցկացվում է կատուների օրվա փառատոնը, որտեղ կատուները մրցանակներ են շահում ամենայուրահատուկ պահվածքի համար։ Տոնն անցկացվում է 1987 թվականից, երբ հարցման արդյունքների հիման վրա այն առաջին անգամ կազմակերպեց կատուների օրվա գործադիր կոմիտեն՝ կերի արտադրության կազմակերպության հետ համատեղ։
Լեհաստանում կատվի օրը նշվում է փետրվարի 17-ին։ Տոնի մասնակիցները խաղում են բրդյա կծիկներով և օրվա ավարտին բոլորը հայտնվում են գունավոր թելերով փաթաթված վիճակում։
Իտալիայում նոյեմբերի 17-ին տոնում են սև կատվի օրը (ինկվիզիցիայի ժամանակ նրանց ոչնչացնում էին, քանի որ նման կատուներին համարում էին սատանայի օգնականներ)։
Յուրաքանչյուր երեք տարին մեկ՝ մայիսի երկրորդ կիրակի օրը, Բելգիայի Իպր քաղաքում անցկացվում է կատվային շքերթ։


== Ծանոթագրություններ ==
Շակ Սվարտ

Շակ Սվարտ (հոլանդ.՝ Sjaak Swart, հուլիսի 3, 1938(1938-07-03), Muiderberg, Մաուդեն, Հյուսիսային Հոլանդիա, Նիդերլանդներ), նախկին հոլանդացի ֆուտբոլիստ, հարձակվող։


== Կենսագրություն ==


=== Կարիերան «Այաքս» ակումբի կազմում ===
Շակ Սվարտը հանդիսանում է «Այաքս» ակումբի սանը։ Նրա մեկնարկային հանդիպումն ակումբի հիմնական կազմում եղել է 1956 թ. սեպտեմբերի 16-ին, երբ թիմը մրցում էր «Տելսթար» ակումբի հետ Նիդերլանդների Գավաթի խաղարկության շրջանակներում։ Այդ հանդիպումն ավարտվեց Այաքսի հաղթանակով 3։2 հաշվով։ Հենց իր առաջին մրցաշրջանում էլ ֆուտբոլիստը կարողանում է դառնալ Նիդերլանդների առաջնության չեմպիոն (1956/57 մրցաշրջան)։ Իր առաջին գնդակը Այաքսի կազմում կարողացել է հեղինակել 1957 թ. հոկտեմբերի 6-ին, երբ թիմը մրցում էր «ՆՕԱԴ» ակումբի հետ։ Այդ հանդիպումն ավարտվեց Այաքսի հաղթանակով 3։1 հաշվով։
Ընդհանուր հաշվով Սվարտն «Այաքս» ակումբի կազմում անցկացրել է 599 հանդիպում, դարձել 224 գոլի հեղինակ, իսկ միայն առաջնության խաղերում մասնակցել է 463 խաղի, դարձել 176 գոլի հեղինակ։ Շակը ռեկորդակիրների թվում է իր անցկացրած հանդիպումների քանակով «Այաքս» ակումբի կազմում։ Այաքսի կազմում ֆուտբոլիստը 8 անգամ կարողացել է դառնալ երկրի առաջնության հաղթող, 5 անգամ նվաճել է երկրի գավաթը, նաև նվաճել է տարբեր եվրոպական գավաթներ։


=== Ազգային հավաքականի կազմում ===
Նիդերլանդների ազգային հավաքականի կազմում իր մեկնարկային հանդիպումն անցկացրել է 1960 թ. հունիսի 26-ին, որը հոլանդացիների համար ավարտվեց ցավալի պարտությամբ 3։1 հաշվով։ Իր առաջին գնդակն Ազգային հավաքականի կազմում կարողացել է խփել 1960 թ. հուլիսի 3-ին, երբ թիմը մրցում էր Սուրինամի ազգային հավաքականի հետ։ Այդ հանդիպումն ավարտվեց հոլանդացիների հաղթանակով 4։3 հաշվով։ Իր վերջին հանդիպումն Ազգային հավաքականի կազմում ֆուտբոլիստն անցկացրել է 1972 թ. օգոստոսի 30-ին, երբ թիմը մրցում էր Չեխոսլովակիայի ազգային հավաքականի հետ. հանդիպումն ավարտվեց հոլանդացիների հաղթանակով 2։1 հաշվով։ Ընդհանուր հաշվով Ազգային հավաքականի կազմում անցկացրել է 31 հանդիպում, հեղինակել 10 գնդակ։


== Մրցելույթների վիճակագրություն ==


== Նվաճումներ ==
• Նիդերլանդների առաջնության չեմպիոն - 1957, 1960, 1966, 1967, 1968, 1970, 1972, 1973
• Նիդերլանդների գավաթակիր - 1961, 1967, 1970, 1971, 1972
• Չեմպիոնների Լիգայի գավաթակիր - 1971, 1972, 1973
• Եվրոպայի սուպերգավաթակիր - 1973
• Միջմայրցամաքային գավաթի հաղթող - 1972
• Ինտերտոտոյի գավաթակիր - 1962


== Ծանոթագրություններ ==


== Հղումներ ==
national-football-teams.com կայքի վիճակագրություն
Voetbalstats.nl կայքի վիճակագրություն
Առանձար Ամատունի

Առանձար Ամատունի (5-րդ դար - ոչ վաղ քան 462), հայ սեպուհ Մարզպանական Հայաստանում, Վարդանանց պատերազմի մասնակից։ Ամատունիների նախարարական տոհմից։


== Կենսագրություն ==
Առանձար Ամատունին մասնակցել է Վարդանանց պատերազմին։ 451 թվականին, նախքան Ավարայրի ճակատամարտի սկսվելը, սպարապետ Վարդան Մամիկոնյանի հրամանով հարձակվել է պարսկական առաջապահ բանակի վրա, հաղթել և ցրել այն։ Վարդանանց պատերազմից հետո, հայ նախարարների հետ բանտարկվել է Պարսկաստանում 12 տարի, ապա ազատ է արձակվել և վերադարձել Հայաստան՝ 462 թվականին։


== Գրականության մեջ ==
Ի հիշատակ Առանձար Ամատունու, հրապարակախոս Հարություն Սվաճյանը գրել է «Առանձար Ամատունի» պատմական ողբերգությունը, որը նախապատրաստական աշխատանքից հետո «Արևելյան թատրոնի» դերասանների կողմից և անմիջապես «Մեղվի» նախաձեռնությամբ բեմադրվում է 1867 թվականի փետրվարին։


== Ծանոթագրություններ ==
Լեսնայա (Շիրշայի վտակ)

Անվան այլ կիրառումների համար տե՛ս՝ Լեսնայա (այլ կիրառումներ)Լեսնայա (ռուս.՝ Лесная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Շիրշա գետի աջ ափին՝
3 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000039432
Հիդրոլոգիական ուսումնասիրությունների կոդը - 103003943
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լամոտ Վարֆուզե

Լամոտ Վարֆուզե (ֆր.՝  Lamotte-Warfusée), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 559 մարդ, բնակչության խտությունը` 59.72 մարդ/կմ²։ Բնակավայրը զբաղեցնում է 9.36 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 22 կմ արևելք։


== Բնակչություն ==


== Տնտեսություն ==
2010 թվականին ուներ 409 աշխատունակ (15-64 տարեկան)  բնակիչ, որոնցից ակտիվ էին 293-ը, իսկ ոչ ակտիվները` 116։ Ակտիվության ցուցանիշը կազմում է 71,6 %։ 293 աշխատունակ մարդկանցից աշխատել է 275 անձ (144 տղամարդ և 131 կին)։ Գործազուրկ են եղել 18 անձ (8 տղամարդ և 10 կին)։ 116 անաշխատունակներից 33-ը եղել են աշակերտներ կամ ուսանողներ, 47-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոպիևկա (գյուղ, Տուլչինի շրջան)

Անվան այլ կիրառումների համար տե՛ս՝ ԿոպիևկաԿոպիևկա (ուկրաիներեն՝ Копіївка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1680 թվականին։
2001 թվականի տվյալներով Կոպիևկա գյուղում բնակվում էր 1 297 մարդ։ Բնակավայրը զբաղեցնում է 4,35 կմ² տարածք։ Բնակչության խտությունը կազմում էր 298,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրաչիկ Ղանդիլյան

Հրաչիկ Մեհրաբի Ղանդիլյան (1921, Կամոյի շրջան - 1978), հայ մանկավարժ։ Հայրենական մեծ պատերազմի մասնակից։ Լենինի շքանշանակիր։


== Կենսագրություն ==
Հրաչիկ Ղանդիլյանը ծնվել է 1921 թվականին, Կամոյի շրջանի Արծվաքար գյուղում։ 1939 թվականին ավարտել է Կամոյի մանկավարժական ուսումնարանը։ Մի քանի ամիս Վարդենիսի շրջանի Ծովակ գյուղի դպրոցում աշխատելուց հետո զորակոչվել է բանակ։
Հրաչիկը ծառայել է 108-րդ հեծյալ գնդում։ Հայրենական մեծ պատերազմի առաջին օրերից նրանց զորամասը մարտնչել է թշնամու դեմ։ 1941 թվականի հուլիսին Հրաչիկը կրծքից ծանր վիրավորվել է։ Տեղափոխվել է հոսպիտալ և բուժվելուց հետո, որպես պատերազմի երկրորդ կարգի հաշմանդամ, զորացրվել է բանակից։
Ղանդիլյանը պատերազմի տարիներին հայրենանվեր մեծ աշխատանք է կատարել թիկունքում։ Կոլտնտեսությունում աշխատել է որպես օղակավար։ 1948 թվականին լավագույն աշխատանքի համար արժանացել է բարձրագույն պարգևի՝ Լենինի շքանշանի։ Առողջական վիճակի վատթարացման պատճառով Հրաչիկը հնարավորություն չի ունեցել զբաղվելու ֆիզիկական աշխատանքով։ Ավարտել է Երևանի հեռակա մանկավարժական ինստիտուտը, աշխատանքի է անցել Ծովակի դպրոցում, 1954-1955 ուսումնական տարվանից դասավանդել է ֆիզիկա, մաթեմատիկա և կենսաբանություն։ Այնուհետև աշխատել է Սևանի շրջանի Զովաբերի միջնակարգ դպրոցում։ Ստեղծել է դպրոցամերձ հիանալի հողամաս և մի քանի տարի ղեկավարել ուսումնափորձնական աշխատանքները։ Նրա փորձին նվիրված հատուկ գրքույկ է հրատարակվել։ Ղանդիլյանը եղել է հասարակական ակտիվ աշխատող։ Պարգևատրվել է մի շարք մեդալներով, պատվոգրերով։ 


== Մահ ==
Ղանդիլյանը մահացել է 1978 թվականին, ծանր հիվանդությունից հետո։


== Պարգևներ ==
Լենինի շքանշան


== Ծանոթագրություններ ==
Ուրազան

Ուրազան  (ռուս.՝ Уразан), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեյ Ռուբին

Անդրեյ Ռուբին (լատիշ․՝ Andrejs Rubins, նոյեմբերի 26, 1978(1978-11-26), Ռիգա, Լատվիական ԽՍՀ, ԽՍՀՄ - օգոստոսի 1, 2022(2022-08-01)), լատվիացի ֆուտբոլիստ, Լատվիայի ազգային հավաքականի կիսապաշտպան (1998-2011)։


== Կենսագրություն ==
Լատվիական ֆուտբոլի սան էր։
1997 թվականի տեղափոխվել է Շվեդիա, որտեղ խաղացել է բարձրագույն լիգայի «Էստեր» ֆուտբոլային ակումբում։ 1998 թվականին վերադարձել է Լատվիա, խաղացել է երկրի առաջատար «Սկոնտո» ֆուտբոլային ակումբում։
2000-2003 թվականներին խաղացել է անգլիական «Քրիսթալ Փելաս» ֆուտբոլային ակումբում։ 2003-2008 թվականներին խաղացել է Ռուսաստանի «Շիննիկ» և «Սպարտակ» (Մոսկվա) ակումբներում։
2008-2012 թվականներին խաղացել է ադրբեջանական «Ղարաբաղ» (Աղդամ) և «Սիմուրգ» ակումբներում։
Լատվիայի հավաքականում իր նորամուտը կատարել է 1998 թվականի նոյեմբերի 10-ին՝ Թունիսի հավաքականի դեմ խաղում։ Ընդհանուր առմամբ հավաքականում անցկացրել է 117 խաղ՝ խփելով 10 գոլ։


== Նվաճումներ ==
 «Սկոնտո»Լատվիայի չեմպիոն (2) – 1998, 1999
Լատվիայի Գավաթի դափնեկիր (2) – 1998, 2000
Լատվիայի Գավաթի խաղարկության եզրափակչի մասնակից – 1999 «Սպարտակ» ՄոսկվաՌուսաստանի առաջնության արծաթե մեդալակիր – 2005 «Մետալուրգ»Լատվիայի առաջնության արծաթե մեդալակիր – 2007
Բալթիական լիգայի հաղթող – 2007 «Ինտեր»Ադրբեջանի չեմպիոն (1) – 2009/10
Ադրբեջանի առաջնության արծաթե մեդալակիր – 2008/09 «Ղարաբաղ» ԱղդամԱդրբեջանի առաջնության բրոնզե մեդալակիր – 2010/11


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ցուցանիշները soccerbase.com կայքում (անգլ.)
Ֆիննա

Ֆիննա (գերմ.՝ Finne), երիզորդերի թրթուրային փուլ, որոնք մակաբուծում են միջանկյալ տիրոջ (օրինակ՝ խոզի, ոչխարի) օրգանիզմում։
Ունի բուշտի ձև, որի խոռոչում գտնվում են որդերի մեկ կամ մի քանի ձևավորված գլխիկներ, որոնցից վերջնական տիրոջ (ողնաշարավոր կենդանի կամ մարդ) աղիքներում զարգանում են սեռահասուն ձևերը։
Տարբերում են ֆիննայի 4 տիպի 

ցիստիցերկոիդ՝ 1 գլխիկով և պոչային հավելվածով,
ցիստիցերկ՝ 1 գլխիկով, առանց հավելվածի,
ցենուր՝ բազմաթիվ գլխիկներով,
էխինոկոկ՝ պարունակում է դուստր բշտեր՝ գլխիկներով։Ֆիննայի հետագա զարգացման համար անհրաժեշտ է, որ նրան կուլ տա վերջնական տերը։
Ֆուտբոլային լիգայի գավաթի եզրափակիչ 1994

Ֆուտբոլային լիգայի գավաթի եզրափակիչ 1994, Ֆուտբոլային լիգայի գավաթի 34-րդ խաղարկությունն է, որում հաղթեց «Աստոն Վիլլա» ֆուտբոլային ակումբը 3-1 հաշվով՝ «Մանչեսթեր Յունայթեդին»։ Խաղը կայացավ Լոնդոնի Ուեմբլի մարզադաշտում։
Կուզովատովո

Կուզովատովո (ռուս.՝ Кузоватово), քաղաքատիպ ավան Ռուսաստանի Ուլյանովսկի մարզի Կուզովատովսկի շրջանի կազմում։
Բնակչությունը 2010 թվականին գրանցված տվյալներով կազմում էր 8822 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրան Դեսայ

Կիրան Դեսայ (անգլ.՝ Kiran Desai, սեպտեմբերի 3, 1971(1971-09-03), Նյու Դելի, Հնդկաստան),  ԱՄՆ-ում բնակվող հնդիկ գրող։ 2006 թվականին նրա «Ավերված ժառանգություն» վեպը ստացել է Բուքերյան մրցանակ։ Կիրան Դեսայն այդ մրցանակին արժանացած ամենաերիտասարդ գրողն է։ 
Հայտնի գրող Անիտա Դեսայի դուստրն է։


== Մանկություն և կրթություն ==
Կիրան Դեսայը ծնվել և մինչև 14 տարեկան ապրել է Նյու Դելիում։ Մեկ տարով մոր հետ տեղափոխվել է Միացյալ Թագավորություն, այմուհետև ԱՄՆ։ Այնտեղ գրական կրթություն ստացել է Բեննինգտոնի, Հոլինսի քոլեջներում, ինչպես նաև  Կոլումբիայի համալսարանում։


== Ստեղծման պատմություն ==
Կիրանի գործն առաջին անգամ նկատվել է 1997 թվականին, երբ The New Yorker ամսագիրը հրապարակել է Սալման Ռուշդիի խմբագրած  20-րդ դարի երկրորդ կեսին հնդկական գրականության անթոլոգիան (անգլ.՝ Strange Happenings in the Guava Orchard was the closing piece):
1998 թվականին հրապարակվել է նրա առաջին վեպը՝ (անգլ.՝ «Hullabaloo in the Guava Orchard»): Կիրան Դեսայի երկրորդ վեպը՝ «Ավերված ժառանգությունը», լույս է տեսել 2006 թվականին։


== Ծանոթագրություններ ==


== Արտաքին հղումներ ==
Legacies, Loss and Literature, Nirali Magazine, December 2006
SAWNET biography
Rediff interview
Lunch with Kiran Desai
Bold Type: Interview with Kiran Desai
Kiran Desai interview with THECOMMENTARY.CA October 2007
Քեն Լոուչ

Քեն Լոուչ (անգլ.՝ Ken Loach, ամբողջական անունը՝ Kenneth Loach, հունիսի 17, 1936(1936-06-17), Նանիտոն, Ուորիքշիր, Անգլիա, Միացյալ Թագավորություն), բրիտանացի ռեժիսոր, եվրոպական սուր սոցիալական կինոյի դասականներից մեկը։ Կաննի կինոփառատոնի «Ոսկե արմավենու ճյուղի» երկակի դափնեկիր «Քամին, որ տատանում է գարին» (2006) և «Ես, Դանիլ Բլեյք» (2016) ֆիլմերի համար։


== Կենսագրություն ==
Քենեթ Լոուչը ծնվել է 1936 թվականի հունիսի 17-ին Մեծ Բրիտանիայի Նանիթոն քաղաքում, հանքագործի ընտանիքում։ Օքսֆորդի Սուրբ Պետրոս քոլեջում ուսանելու տարիներին հաճախել է փորձարարական թատրոնի ակումբ։ 1961 թվականից սկսած՝ BBC-ի համար փաստագրական հեռուստասերիալ է նկարահանել անտունների կյանքի մասին, որը մեծ հասարակական ռեզոնանս առաջացրել։
1968 թվականին թողարկվում է Լոուչի առաջին լիամետրաժ ֆիլմը՝ «Խեղճ կովը» գլխավոր դերում Թերենս Սթամփի հետ միասին։
Լոուչի վաղ արվեստի բարձրակետը եղել է «Քես» ֆիլմը (1969), որը Կինոյի բրիտանական ինստիտուտը համարել է XX դարի ազգային կինեմատոգրաֆիայի լավագույն ստեղծագործություններից մեկը։ Երկար տարիների համեմատական պասիվությունից հետո Լոուչը կրկին իր վրա ուշադրություն է գրավել «Գաղտնիության վարագույրի ետևում» (1990) ֆիլմից հետո, որը արժանացել է Կաննի կինոփառատոնի ժյուրիի մրցանակին։ «Ռիֆ-Ռաֆ» («Հասարակության մնացուկները») աշխատանքը ճանաչվել է 1991 թվականի լավագույն եվրոպական ֆիլմ Եվրոպական կինոակադեմիայի կարծիքով։ «Զատիկ, թռչիր երկինք» ֆիլմը, որը մեծ էկրաններին է բարձրացել 1994 թվականին, Բեռլինի կինոփառատոնի երկու մրցանակ է ստացել։ Իսկ «Երկիր և ազատություն» ֆիլմը (1995) դարձել է Լոուչի երկրորդ աշխատանքը, որը արժանացել է Եվրոպական կինոակադեմիայի վարկածով՝ «Լավագույն եվրոպական ֆիլմ» մրցանակին։


== Ծանոթագրություններ ==


== Արտաքին հղումներ ==
Հատվածներ «Լոուչը Լոուչի մասին» գրքից
Տարվա եղանակներ

Անվան այլ կիրառումների համար տե՛ս՝ Տարվա եղանակներ (այլ կիրառումներ)
Երկնակամարում Արեգակի տեսանելի դիրքին համապատասխան՝ տարին բաժանվում է չորս ժամանակաշրջանի (գարուն, ամառ, աշուն, ձմեռ)- Հյուսիսային և Հարավային կիսագնդերում տարվա եղանակներն իրար հակառակ են։ Տարվա եղանակների առաջացման և հերթափոխության պատճառը Երկրի պտտման առանցքի թեքությունն է (66°33՛) ուղեծրային հարթության նկատմամբ։ Ուղեծիրը տիեզերական տարածության մեջ Երկրի շարժման հետագիծն է. Արեգակի շուրջը այն կատարում է 365 օր 6 Ժ (1 տարի) ընթացքում։ Քանի որ ուղեծրային շարժման ընթացքում Երկրի պտտման առանցքը տարածության մեջ մնում է ինքն իրեն գրեթե զուգահեռ, ապա տարվա ընթացքում Երկիրը Արեգակի ճառագայթների ուղղության նկատմամբ հաջորդաբար հայտնվում է մեկ հյուսիսային, մեկ հարավային բևեռներով։ Ուստի Արեգակն ավելի ուժեղ է տաքացնում և լուսավորում Երկրի մերթ Հյուսիսային, մերթ Հարավային կիսագունդը, որի հետևանքով էլ Հյուսիսային կիսագնդի ամառը համընկնում է Հարավային կիսագնդի ձմռան հետ, և հակառակը։ Մարտի 21-ին Արեգակն իր տեսանելի շարժումով երկնքի Հարավային կիսագնդից անցնում է Հյուսիսային կիսագունդ՝ հատելով հասարակածի հարթությունը գարնանային գիշերահավասարի (գիշերվա և ցերեկվա տևողությունները Երկրի վրա բոլոր վայրերում հավասար են) կետում։ Երկրի Հյուսիսային Երկրի դիրքի փոփոխությունը Արեգակի ճառագայթների ուղղության նկատմամբ՝ մեկ լրիվ շրջապտույտի ընթացքում կիսագնդում սկսվում է գարունը (Հարավում՝ աշունը)։ Արեգակը 12 ժ ն է հորիզոնից վեր։ Գարնան տևողությունը 92,8 օր է։ Հունիսի 22-ին Արեգակը հասարակածի հարթությունից դեպի Հյուսիսային կիսագունդ է հեռանում առավելագույն չափով (խավարածիրը երկնային հասարակածի հետ կազմում է 22°27՛ անկյուն), և նրա ճառագայթները Երկրի վրա են ընկնում գրեթե ուղղահայաց, Երկրի 23°27՝ հյուսիսային լայնության վայրերում Արեգակը կեսօրին անցնում է հորիզոնի նկատմամբ ամենաբարձր դիրքով՝ զենիթով։ Սկսվում է ամառը (Հարավային կիսագնդում՝ ձմեռը), որը տևում է 93,6 օր։ Սեպտեմբերի 23-ին Արեգակը դարձյալ գտնվում է երկնային հասարակածում (աշնանային գիշերահավասարի կետում) և Հյուսիսային կիսագնդից անցնում է Հարավային կիսագունդ։ Սկսվում է աշունը (Հարավային կիսագնդում՝ գարունը), որը տևում է 89,8 օր։ Վերջապես, դեկտեմբերի 22-ին Արեգակը երկնային հասարակածից դեպի հարավ է հեռացած առավելագույն չափով՝ 23°27՝։ Նրա ճառագայթները թեք են ընկնում Հյուսիսային կիսագնդի վրա, և հորիզոնից վեր այն գտնվում է կարճ ժամանակ։ Սկսվում է ձմեռը (Հարավային կիսագնդում՝ ամառը), որը տևում է 89 օր։ Երբ Հյուսիսային կիսագնդում ամառ է, Երկիրը գտնվում է իր ուղեծրի արևահեռ կետի մոտակայքում, իսկ ձմռանը, ընդհակառակը, առավել մոտ է գտնվում Արեգակին։ Բայց քանի որ Երկրի ուղեծիրը քիչ է տարբերվում շրջանագծից, հեռավորության այդ փոփոխությունը քիչ է ազդում տարվա եղանակների վրա։
Անձինք Գերմանիայի մետաղադրամների վրա

Անձինք Գերմանիայի մետաղադրամների վրա


== Գերմանական Կայսրություն ==

Գերմանիան՝ Հռոմեական Սրբազան Կայսրությունից մինչև 1918 թ.։ 


=== Սաքսոնիա ===
Սաքսոնիայի իշխանություն (մինչև 1806 թ.) և Սաքսոնիայի թագավորություն (1806 - 1918 թթ.։)


== Վայմարյան Հանրապետություն ==
Գերմանիան՝ 1918 - 1933 թթ.։


== Երրորդ Ռայխ ==
Գերմանիան՝ 1933 - 1945 թթ.։


== Գերմանական Դեմոկրատական Հանրապետություն (ԳԴՀ) ==
Արևելյան Գերմանիան՝ 1949 - 1990 թթ.։


== Գերմանիայի Ֆեդերատիվ Հանրապետություն (ԳՖՀ) ==

Արևմտյան Գերմանիան՝ 1945 - 1990 թթ. և Միացյալ Գերմանիա վերամիացումից (1990) հետո։


== Արտաքին հղումներ ==
ԳՖՀ դրամներ (Բունդեսբանկի կայք) Archived 2011-05-21 at the Wayback Machine. (գերմաներեն)
ԳՖՀ մետաղադրամներ Archived 2011-05-21 at the Wayback Machine. (ռուսերեն և անգլերեն)


== Աղբյուրներ ==
Chester L. Krause and Clifford Mishler. Standard Catalog of World Coins. Iola, WI. (17th Century)
Chester L. Krause and Clifford Mishler. Standard Catalog of World Coins. Iola, WI. (18th Century)
Chester L. Krause and Clifford Mishler. Standard Catalog of World Coins. Iola, WI. (19th Century), 2nd Edition.
Chester L. Krause and Clifford Mishler. Standard Catalog of World Coins. Iola, WI. 2002 Edition (20th Century)(շարունակելի)
Կորովկա (գյուղ, Սապոժկովսկի շրջան)

Կորովկա (ռուս.՝ Коровка), գյուղ Ռուսաստանի Ռյազանի մարզի Սապոժկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի ֆուտբոլի գավաթ 2011-12

«Հայաստանի ֆուտբոլի Գավաթ 2012»-ը Հայաստանի ֆուտբոլի գավաթի 21-րդ խաղարկությունն է։ Այն սկսվել է 2011 թվականի նոյեմբերի 19-ին և կավարտվի 2012 թվականի ապրիլի 29-ին։ 2011 թվականի գավաթի խաղարկությանը, ինչպես անցած տարի, կմասնակցեն միայն բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների կազմակերպման բաժինը 2010 թվականի առաջնությունում 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։ Առաջին անգամ գավաթի խաղարկությունը կմեկնարկի նախորդ տարի։


== Արդյունքներ ==


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Ծանոթագրություններ ==
Ապլղարիպ Հավնունի

Ապլղարիպ Հավնունի (ծննդյան և մահվան թվականներն անհայտ, 10-րդ դար), հայ իշխան Հավնունիների իշխանական տոհմից, զորավար Վասպուրականի թագավորությունում, Գագիկ Ա Արծրունի թագավորի և նրա հաջորդ Աշոտ-Դերենիկ թագավորի կառավարման ժամանակներում։
Գագիկ Ա Արծրունուն հաջորդած Աշոտ-Դերենիկը պաշտոնանկ է անում Ապլղարիպ Հավնունուն։ Ի պատասխան դրա, բարկացած Ապլղարիպը 937 թվականին Աշոտ-Դերենիկին դավաճանորեն մատնում է Հերի և Զարևանդի թուրք իշխան Ապլհաճին, որը նրան գերի է տանում ու բանտարկում Հերում։ Ամեն օր, Ապլհաճը, զբոսանքի դուրս գալիս, իշխանին (ապագա թագավորին) էլ դուրս էր բերում դաշտը և ծաղրելով զվարճանում։ Ապլղարիպի արարքից զայրացած Վասպուրականի վանականներն ու եպիսկոպոսները նզովում են նրան։ Ապլղարիպը զղջալով՝ 945 թվականին կռվի գնալով թուրքերի դեմ, անձամբ ազատում է Աշոտ-Դերենիկին։ Թուրքերը կռվի դաշտից փախնում են Հեր և պարսպի դռները փակում են։ Ապլղարիպը զորք չուներ քաղաքը գրավելու համար, ուստի ի նշան իր քաջության, պողպատյա թուրը ուժգին հարվածով խրեց երկաթի դռանը և ետ դարձավ։


== Աղբյուրներ ==
Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 20-21
«ժամանակագրություն», Մատթեոս Ուռհայեցի, էջ 30-33
«Տարեգիրք», Սմբատ Սպարապետ, էջ 37-39
«Պատմուիւն Հայոց», Միքայել Չամչյան, հատոր Բ, էջ 805, 826-827
Եկաբ Դուբուրս

Եկաբ Դուբուրս (Jēkabs Duburs, մարտի 27, 1866(1866-03-27), Vircava Parish, Doblen County, Կուրլանդիական գուբերնիա, Ռուսական կայսրություն - հունիսի 17, 1916(1916-06-17), Hyvinkää, Ուուսիմաա նահանգ, Ֆինլանդիայի մեծ իշխանություն, Ռուսական կայսրություն), լատվիացի դերասան, ռեժիսոր, երգիչ, թատերական մանկավարժ, դրամատուրգ։


== Կենսագրություն ==
Եկաբ Դուբրուսը (իսկական անունը Եկաբ Արինիշ), ծնվել է 1866 թվականի մարտի 27֊ին Ռուսաստանում։
Սովորել է Միատվսկու ռեալական ուսումնարանում։ Մասնակցել է Միատվսկու լատիշական համայնքի կազմակերպմանը։ Եղել է դերասան և ռեժիսոր, իսկ 1903-1909 թվականների Ռիգայի լատիշական թատրոնի տնօրեն։ 1908-1909 թվականների ղեկավարել է  Ռիգայի նոր թատրոնը։1913-1915 թվականներին եղել է  լատիշական օպերայի ռեժիսոր իսկ 1915-1916 թվականների Մոսկվայի լատիշական թատրոնի տնօրեն և դերասան։ Լատիշական դրամատիկկան դասընթացների հիմանդիրն է եղել, թատերակն մանկավարժը և տնօրենը (1909-1916):
Մահացել է 1916 թվականի հունիսի 17֊ին  Խյուվինկա ֆիննական քաղաքում, որտեղ բուժման կուրսեր էր անցնում տեղական առողջատանը։ Թաղված է Ռիգայում, Մեծ գերեզմանատանը։
1966 թվականից լավագույն լատվիացի ռեժիսորներին տալիս են Եկաբ Դուբրուսի անվան մրցանակ։


== Արվեստ ==
Ավելի շատ հայտնի է Ռիգայի լատիշական թատրոնի բեմադրած պիեսներում իր խաղացած դերերով․ Ադոլֆ Ալունայի «Մոսես» (1887), Ռուդոլֆ Բլաումանիսի «Մոլորված որդին» (1893), «Տրինի Մեղքերը» (1896), «Ինդրան»֊ը Ֆրիդրիխ Շիլլերի «Լուիզա Միլլեր» (1893), Ասպազիի «Քրմուհի» (1894), Ուիլյամ Շեքսպիրի «Վենետիկի վաճառական» (1894), «Համլետ» (1894), Կարլ Մարիա ֆոն Վեբերի «Ազատ հրաձիգ» (1900), Յոհան Վոլֆգանգ ֆոն Գյոթեի «Ֆաուստ» (1901), Գոտհոլդ Լեսսինգի «Իմաստուն Նաթանը» (1902), Հենրիխ Իբսենի «Ուրվական» 1908)։
Խաղացել է նաև Մոսկվայի Լատիշական թատրոնում։ Աննա Բրիգադերեի «Ռաուդիպետե» (1916), Ռուդոլֆ Բլաումանիսի «Մոլորված որդին» (1916)։ Ունեցել է նաև օպերային պարտիաներ Լատիշական օպերայում․ Անտոն Ռուբինշտեյնի «Դև» (1913), Ժորժ Բիզեի «Կարմեն» (1914)։
Եկաբ Դուբրուսը առաջինն էր, ով հանդես եկավ համերգային ծրագրով ներկայացնելով լատվիական ակադեմիական կոմպոզիտորների ստեղծագործությունները։ Յազեպ Վիտոլ Զալիտիսա, Էմիլս Դարզնիշ, Ալֆրեդ Կալնին։
Եկաբ Դուբրուսը եղել է պիեսների, թատրոնի մասին հրապարակային և քննադատական աշխատանքների, թարգմանությունների, բեմային ադապտացիաների հեղինակ։ Նա եղել է Եկաբա Օզոսլայի «Ուրվականների ժամը» լատիշական օպերայի առաջին լիբրետոն։ «Լատիշական հնչյունային այբուբենի» հեղինակն է։


== Գրականություն ==
Zeltmatis Duburа mūža riets. — R., 1926


== Արտաքին հղումներ ==
Екаб Дубурс на сайте letonika.lv
Ֆրանսիայի դրոշ

Ֆրանսիայի դրոշը (ֆր.՝ Drapeau français), կապույտ, սպիտակ, և կարմիր (ձախից աջ), հավասարաչափ ուղղաձիգ շերտերով ուղղանկյուն պաստառ է։ Լայնքի և երկայնքի հարաբերակցությունը 2։3 է։


== Գույների ծագումը ==
Դրոշի կապույտ գույնը օգտագործվել է դեռևս Քլոդվիգ I-ի կառավարության տարիներին։ Այն կապ ունի Սուրբ Մարին Տուսրկիւյնի հետ (Մարտին Տուրսկին Ֆրանսիայի հովանավորն է)։ Ըստ լեգենդի Սուրբը կիսել է իր թիկնոցը (կապույտ գույնի) Ամյեն քաղաքի աղքատներին, իսկ Քլոդվիգը քրիստոնեության ընդունումից հետո մոտավորապես 498 թվականին ի պատիվ նրա դրոշի սպիտակ գույնը փոխարինեց կապույտով։
Սպիտակ գույնը 1638-1790 թվականների ընթացքում համարվել էր в թագավորական դրոշի գույն և մի քանի ծովերի նշան։ 1814 թվականից 1830 թվականը այն նաև եղել է թագավորական բանակի դրոշի գույնը։ Սպիտակ գույնը խորհրդանշում է Ֆրանսիան և այն ամենը, ինչը կապված է աստվածային կարգի հետ՝ Աստծու հետ (այստեղից էլ ընդունվել է այս գույնը որպես թագավորական հիմնական խորհրդանիշ։ Ըստ պաշտոնական ուսմունքի թագավորի իշխանությունն ուներ աստվախային ծագում)։
Հուգո Կապետի կառավարության օրոք և Ֆրանսիայի թագավորի հետնորդները Սուրբ Դիոնիսիայի պատվին ունեին կարմիր օրիֆլամմա, որ եղել է լեգենդար աբբայության հիմնադիրը։


== Գույներ ==


== Գրականություն ==
Слейтер С. Геральдика. Иллюстрированная энциклопедия. — М.: Эксмо-Пресс, 2007. — 264 с. — ISBN 9785699178056


== Ծանոթագրություններ ==


== Արտաքին հղումներ ==

Ֆրանսիայի դրոշի պատմությունը «Աշխարհի բոլոր դրոշների» կայքում Archived 2007-04-04 at the Wayback Machine.
Ֆրանսիայի դրոշը «Flags of the World» կայքում (անգլ.)
Վիվեր ի Սեռատեշ

Վիվեր ի Սեռատեշ (իսպ.՝ Viver i Serrateix), մունիցիպալիտետ Իսպանիայում` Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Բերգեդա Էմպորդա շրջանում։ Զբաղեցնում է 66,81 կմ2 տարածք։ Բնակչությունը` 188 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2010-01-27 at the Wayback Machine.
Página web del Ayuntamiento Archived 2010-01-27 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Զարուդիե (այլ կիրառումներ)

Զարուդիե, կարող է վերաբերել՝

Զարուդիե - գյուղ, Ուկրաինայի Խմելնիցկիի մարզի Կրասիլովի շրջանում
Զարուդիե - գյուղ, Ուկրաինայի Խմելնիցկիի մարզի Տեոֆիպոլի շրջանում
Զարուդիե - գյուղ, Ուկրաինայի Պոլտավայի մարզի Կրեմենչուգի շրջանում
Զարուդիե - գյուղ, Ուկրաինայի Սումիի մարզի Կրոլևեցի շրջանում
Զարուդիե - գյուղ, Ուկրաինայի Սումիի մարզի Ռոմնիի շրջանում
Զարուդիե - գյուղ, Ուկրաինայի Վիննիցայի մարզի Օրատովկայի շրջանում
Intel Atom

Intel Atom — միկրոպրոցեսոր x86 և x86-64 ճարտարապետությամբ, տարբերվում է էներգիայի ցածր սպառմամբ։ Թողարկել  է Intel ընկերությունը։ Արտադրվում է 45-նմ  КМОП տեխնոլոգիայով, 2011 թվականի վերջից 35-նմ տեխնոլոգիայով, 2013 թվականից 22-նմ տեխնոլոգիայով, իսկ 2014 թվականից 14-նմ տեխնոլոգիայով։
2012 թվականին  Intel ընկերությունը ներկայացրել է Atom պրոցեսորների ընտանիքը նոր ձևաչափով, համակարգ չիպի վրա (SoC):  Դրանք նախատեսված են կոմունիկատորների և պլանշետային համակարգիչների համար։ Նաև Google  ընկերությունը  2011 թվականի սեպտեմբերի 13-ին համագործակցության առաջարկ է արել, որպեսզի աջակցություն ապահովի  բջջային օպերացիոն համակարգ Android և Intel x86 պրոցեսորի միջև։
Intel Atom պրոցեսորը նախատեսված է կոմունիկատորների, նետբուքների, նետոպների և այլ շարժական սարքերի, որոնց համար կարևոր է էներգիայի ցածր սպառումը։
Atom պրոցեսորների համար մշակվել է հատուկ սխեմա Intel NM10 և  SCH, որը  բաղկացած է  մեկ միկրոսխեմաից և գործառույթ է  կատարում ինչպես հյուսիսային այնպես էլ հարավային  կամրջում։


== Պատմությունը ==
Մինչև պրոցեսորի թողարկվելը լուրեր էին պտտվում որ,  Silverthorne մշակում է միկրոպրոցեսոր ի պատասխան  Intel AMD Geode միկրոպրոցեսորին, օգտագործելով OLPC (One Laptop Per Child) նախագիծը, և ուրիշ թիրախների դեմ, որտեղ պահանջում են էժան միկրոպրոցեսոր x86 ճարտարապետությամբ և  էներգիայի ցածր սպառմամբ։
2007 թվականի հոկտեմբերին Intel ներկայացրեց նոր  պրոցեսոր,  բջջային ծրագրերի, մասնավորապես OLPC — Diamondville տիպի սարքերի համար։


== Ճարտարապետությունը ==
Intel Atom համարվում է CISC-պրոցեսոր x86 ճարտարապետությամբ։ Intel Atom կարող է կատարել մինչև երկու հրահանգ ( u և v-փոխակրիչների օգտագործման հաշվին)։


=== Սերունդները ===
Intel Bonnell (45 նմ,  2011-2013 թվականներին)
Intel Saltwell (32 նմ,  2012-2013 թվականներին)
Intel Silvermont (22 նմ,  2013 թվականից)
Intel Cherry Trail (14 նմ,  2015 թվականից)


=== Արտադրողականությունը ===
Կարծիք է տարածվել, որ մեկ միջուկանի Atom արտադրողականությունը  կազմում է Pentium M արտադրողականության կեսը։ Օրինակ 1,6 ԳՀց Atom,  որը կիրառվում է բազմաթիվ  նոթբուքերում (Asus Eee PC), ապահովում է 3300 MIPS արտադրողականություն, ստանդարտ թեստերում  Pentium M 740 (1,73 ԳՀց).դեմ է։
Կարծիք է հայտնվել, որ երկումիջուկանի Atom N330 և երկումիջուկանի Core Duo 2300 (1,66 ԳՀց) իրենց արտադրողականությամբ նույնն են : Թեև օրինակ, ավելի հեղինակավոր հետազոտությունները ասում են, որ իր արագությամբ Atom 330  Intel Celeron M 520  հետ համեմատելի է։


== Կիրառումը ==
Կարծիք կա, որ ունենալով երկու վիրտուալ միջուկ CISC-ճարտարապետությունը քիչ հարմար է պրոցեսորների բջջային սարքերում  իրանցման համար, քան   RISC (օրինակ, ARM պրոցեսորները, որոնք հիմնված են  RISC ճարտարապետության վրա, լայնորեն կիրառվում են ժամանակակից սարքերի վրա)։


== Atom պրոցեսորնները ==


== Տես նաև ==
Atom (համակարգ չիպի վրա)
NVIDIA ION
AMD Fusion
VIA CoreFusion


== Ծանոթագրություններ ==


== Արտաքին հղումներ ==
Intel Atom Processors(անգլ.)
Таблица моделей и спецификации
Machine-to-Machine: SOLUTION BRIEF. Intel® M2M Reference Design based on the Intel® Atom™ processor. Machine-to-Machine (M2M) Applications(անգլ.)
Learn About Intel® Processor Numbers(անգլ.)
Եվրո 2016 Խումբ D

Եվրո 2016 Խումբ D-ն ներառում է Իսպանիան, Չեխիան, Թուրքիան և Խորվաթիան։ Իսպանիան խմբի միակ թիմն է, որը դարձել է Եվրոպայի առաջնության չեմպիոն։ Խաղերը կկայանան 2016 թվականի հունիսի 12-ից 21-ը։


== Հավաքականներ ==


=== Իսպանիա ===
Իսպանիայի հավաքականը Եվրոպայի եռակի չեմպիոն է (1964, 2008 և 2012)։
Որակավորման փուլում իսպանացիները զբաղեցրին C խմբի առաջին հորիզոնականը՝ հավաքելով 27 միավորով և պարտվելով ընդամենը մեկ խաղում։


=== Չեխիա ===
Չեխիայի հավաքականը Եվրոպայի արծաթե (1996) և բրոնզե (2004) մեդալակիր է։
Որակավորման փուլում չեխերը A խմբում զբաղեցրին առաջին հորիզոնականը՝ հավաքելով 22 միավոր։


=== Թուրքիա ===
Թուրքիայի հավաքականը Եվրոպայի առաջնության բրոնզե մեդալակիր է (2008)։
Որակավորման փուլում թուրքերը A խմբում զբաղեցրին երրորդ հորիզոնականը և եզրափակիչ փուլ դուրս եկան շնորհիվ խփած և բաց թողած գոլերի լավ հարաբերության։


=== Խորվաթիա ===
Խորվաթիայի հավաքականի լավագույն արդյունքը Եվրոպայի առաջնությունում եղել է 1/4 եզրափակիչ դուրս գալը։
Որակավորման փուլում խորցաթները H խմբում զբաղեցրին երկրորդ հորիզոնականը՝ հավաքելով 20 միավոր և պարտվելով ընդամենը մեկ խաղում։


== Աղյուսակ ==


== Խաղեր ==


=== Թուրքիա - Խորվաթիա ===


=== Իսպանիա - Չեխիա ===


=== Չեխիա - Խորվաթիա ===


=== Իսպանիա - Թուրքիա ===


=== Խորվաթիա - Իսպանիա ===


=== Չեխիա - Թուրքիա ===


== Ծանոթագրություններ ==


== Արտաքին հղումներ ==
Եվրո 2016 խումբ D
Սինոպ (այլ կիրառումներ)

Սինոպ, կարող է վերաբերել՝

Սինոպ - համայնք Բրազիլիայում՝ Մատու Գրոսու նահանգի կազմում
Սինոպ - Սինոփի մարզկենտրոն (Թուրքիայի Սևծովյան տարածաշրջան)
Մուրզինկա (գյուղ, Գորնոուրալսկի քաղաքային օկրուգ)

Մուրզինկա (ռուս.՝ Мурзинка), գյուղ Ռուսաստանի Սվերդլովսկի մարզի Գորնոուրալսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրջինովո

Կուրջինովո (ռուս.՝ Курджиново), գյուղ Ռուսաստանի Դաշնության Կարաչայ-Չերքեզական Հանրապետության Ուրուպի շրջանի կազմում։
Բնակչությունը 2002 թվականին գրանցված տվյալներով կազմում էր 4216 մարդ։
Ազգային կազմը (2002)․

ռուսներ — 3751 մարդ (89 %),
ուկրաինացիներ — 208 մարդ (4,9 %),
կարաչայներ — 44 մարդ (1 %),
այլ ազգություններ — 213 մարդ (5,1 %)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդոլիա

Պոդոլիա (ուկրաիներեն՝ Поділля, ռուս.՝ Подолье, ռուսական տարեգրություններում հանդիպում են նաև Подолия, Понизье անվանաձևերը)), պատմաաշխարհագրական տարածաշրջան Արևելյան Եվրոպայում՝ ներկայիս Ուկրաինայի արևմուտքում և հարավ-արևմուտքում, ինչպես նաև Մոլդովայի հյուսիս-արևելքում (Մերձդնեստրի հյուսիսում)։
Բոլոր լեզուներում տարածաշրջանի անվանումը գալիս է հին սլավոնական պո («մոտ, մոտակայքում, կից») և դոլ («հովիտ») բառերից։ Այդպես են առաջացել նաև Պոմերանիա, Պոլեսիա, Պոդլաչիա և Պոկուտիա տեղանունները։


== Ծանոթագրություններ ==


== Տես նաև ==
Բոլոխովցիներ
Վերխնեե Ավրյուզովո

Վերխնեե Ավրյուզովո (ռուս.՝ Верхнее Аврюзово, բաշկիրերեն՝ Үрге Әүрез), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 128 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պովե դել Գրապա

Պովե դել Գրապա (իտալերեն՝ Pove del Grappa), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2991 մարդ (2008), բնակչության խտություն՝ 304 մարդ/կմ²։ Զբաղեցնում է 9,84 կմ² մակերես։ Փոստային ինդեքս 36020։ Հեռախոսային կոդ՝ 0424։


== Արտաքին հղումներ ==
http://www.comunedipove.it Archived 2018-12-29 at the Wayback Machine.


== Ծանոթագրություններ ==
Ռյուկի Կոձավա

Ռյուկի Կոձավա (小澤 竜己, փետրվարի 6, 1988(1988-02-06), Նագոյա, Ճապոնիա), ճապոնացի ֆուտբոլիստ, հարձակվող։ Դերասանուհի Մարինա Կոձավայի եղբայրն է։


== Կարիերա ==
2003 թվականին Ռյուկի Կոձավան սկսել է խաղալ Աոմորի Յամադայի ֆուտբոլային ակումբի դպրոցում՝ հանդես գալով հարձակվողի դիրքում։ 2004 թվականին նա Ճապոնիայի 16 տարեկանների պատանեկան հավաքականի կազմում մասնակցել է Մոյտայգու մրցության հրավերը Ֆրանսիայում, որտեղ Ճապոնիայի հավաքականն զբաղեցրել է առաջին տեղը, իսկ Կոձավա Ռյուկին ձևակերպել է հեթ-տրիկ եզրափակչում՝ Իտալիայի հավաքականի դեմ խաղում, ինչպես նաև դարձել է մրցության լավագույն ռմբարկու։
2006 թվականի սկզբին Ռյուկի Կոձավան կնքել է իր առաջին պրոֆեսիոնալ պայմանագիրը «Տոկիո» ակումբի հետ, իսկ նույն թվականի ապրիլի 22-ին՝ «Գամբա Օսակա» ակումբի դեմ խաղում կատարել է իր նորամուտը Ջեյ լիգայի առաջին դիվիզիոնում։
2012 թվականի ամռանը Ռյուկի Կոձավան միացել է լատվիական «Գուլբենե» ակումբին։


=== Ելույթների վիճակագրություն ===
2012 թվականի դեկտեմբերի 30-ի դրությամբ


== Ձեռքբերումներ ==
Մոյտայգու մրցության հաղթող – 2004
Ճապոնական ֆուտբոլային լիգայի չեմպիոն – 2010


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Թիկնապահը (ֆիլմ, 2010)

«Թիկնապահը» (անգլ.՝ London Boulevard), քրեական դրամա՝ նկարահանված ըստ Քեն Բրուենի վեպի, օսկարակիր սցենարիստ Վիլյամ Մոնախանի ռեժիսորական դեբյուտային աշխատանքն է, որ պատմում է նախկին ավազակի և հայտնի կինոաստղի հարաբերությունների մասին։
Մեծ Բրիտանիայում պրիմերան կայացել է 2010 թվականի նոյեմբերի 26-ին։


== Սյուժե ==
Իրադարձությունները ծավալվում են Լոնդոնում։ Հարի «Միտչ» Միտչելը ազատվում է բանտից, և իր նախկին համախոհ Բիլլիից հանձագործ անցյալին վերադառնալու առաջարկ է ստանում։ Նրանք շորթումով են զբաղվում, գումար կորզելով ներգաղթյալներից։ Միտչը տեղեկանում է, որ իր հին ծանոթ անտուն Ջոյը նրանց հանդիպումից հետո սպանվել էր երկու դեռահասների կողմից։ Հարին ստիպված համագործակցում է կաշառակեր ոստիկան Բեյլիի հետ, և փրկում քրոջը՝ Բրայոնին, որը մշտապես հայտնվում է քրեական խարդախությունների մեջ։
Միտչին աշխատանքի է վերցնում կինոաստղ Շառլոտան։ Աղջկան հետապնդում են լրագրողները, և նա ստիպված է մշտապես թաքնվել։ Նա դադարեցրել է նկարահանումները և գտնվում է սթրեսի մեջ։ Միտչը ստիպված համատեղում է իր քրեական գործունեությունը և աշխատանքը։ Թիկնապահը տեղեկանում է, որ Ջոնի մահվան մեջ մեղավոր է եիտասարդ, խոստումնալից ֆուտբոլիստ, որին հովանավորում է իր տերը՝ քրեական հեղինակություն Ռոբ Գրանը։ Բիլը համոզում է Միտչին կողոպտել դերասանուհու բնակարանը, բայց Միտչը հրաժարվում, ինչը դուր չի գալիս Ռոբին, նա կարծում է,որ Միտչը անվերահսկելի է։
Շառլոտան և Միտչը փախչում են լրագրողներից ամառանոց, և այնտեղ մտերմանում։ Այս ուղևորությունից հետո Ռոբը Միտչին հանդիպման է կանչում և պնդում է, որ վերջինս պետք է հնազանդվի իրեն։ Ռոբը նրան սպառնում է  Շառլոտայի հետ հանդիպման լուսանկարներով, բայց Միտչը հրաժարվում է աշխատել նրա մոտ։ Միտչը խախտում է թիկնապահի պայմանագիրը։ Շառլոտան խոստանում է Միտչին, որ նա կվերադառնա կինո, և կտեղափոխվի Լոս Անջելես։ Նա խնդրում է Միտչին իրեն միանալ ԱՄՆ-ում։ Միտչը համաձայնում է, բայց նա պետք է ավարտի վերջին գործը։ Միտչը խնդրում է Բրյոնին հեռանալ երկրից, սակայն նա չի ենթարկվում, և Ռոբը նրան սպանում է։
Այն պահին, երբ Միտչը պատրաստվում է թռչել Ամերիկա, նա հանդիպում է այն երկու դեռահասներին, ովքեր սպանել էին Ջոյին։ Նրանցից մեկը՝ ֆուտբոլիստը, որին փնտրում էր Միտչը, նրան դանակի մի քանի հարված է հասցնում։


== Դերերում ==


== Արտադրություն ==
Նկարահանումները ընթացել են 2009 թվականի հունիսի 8-ից օգոստոսի 14-ը` ԱՄՆ-ում և Մեծ Բրիտանիայում։


== Ծանոթագրություններ ==


== Արտաքին հղումներ ==
Обзор и критика фильма // Empire
Обзор и критика фильма // Hollywood Reporter
«Телохранитель»(անգլ.) ֆիլմը Rotten Tomatoes կայքում
Սարատովի մարզ

Սարատովի մարզ (ռուս.՝ Саратовская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Սարատով քաղաքը։
Սահմանակից է Ռուսաստանի Վոլգոգրադի, Վորոնեժի, Տամբովի, Պենզայի, Սամարայի, Ուլյանովսկի և Օրենբուրգի մարզերի հետ, ինչպես նաև արևելքում Ղազախստանի հետ։
Կազմավորվել է 1934-ի հունվարի 10-ին. որպես Սարատովի երկրամաս, 1936-ի դեկտեմբերի 5-ից՝ Սարատովի մարզ։ Տարածութրունը 100,2 հզ․ կմ² է, բն․՝ ▼2 395 111 մարդ (հունվարի 1, 2021)։ Բաժանված է 38 շրջանի։ Ունի 17 քաղաք, 31 քաղաքատիպ ավան։ Վարչական կենտրոնը՝ Սարատով։ Պարգևատրվել է Լենինի 2 շքանշանով (1956, 1970)։


== Ծանոթագրություններ ==


== Արտաքին հղումներ ==
Սարատովի մարզի պաշտոնական կայք Archived 2016-07-21 at the Wayback Machine.
Քարդաշյանների ընտանիքը

Քարդաշյանների ընտանիքը (անգլ.՝ Keeping Up with the Kardashians) ամերիկյան ռեալիթի շոու է, որի պրեմիերան կայացել է 2007 թվականին E! հեռուստաալիքով։


== Մասնակիցներ ==
Քրիս Ջեններ՝ հանգուցյալ Ռոբերտ Քարդաշյանի նախկին կինը
Քեյթլին Ջեններ՝ Քրիսի ամուսինը (սեռափոխվել է 2015 թվականին)
Քորթնի Քարդաշյան՝ Քրիսի ավագ դուստրը
Քիմ Քարդաշյան՝ Քրիսի երկրորդ դուստրը
Քլոյի Քարդաշյան՝ Քրիսի երրորդ դուստրը
Ռոբ Քարդաշյան՝ Քրիսի միակ որդին
Քենդալ Ջեններ՝ Քրիսի չորրորդ դուստրը
Քայլի Ջեններ՝ Քրիսի հինգերորդ դուստրը


== Արտաքին հղումներ ==
«Քարդաշյանների ընտանիքը» շոուի պաշտոնական կայք
Լոնվիլեր

Լոնվիլեր (ֆր.՝ Longvillers), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 334 մարդ, բնակչության խտությունը` 50.23 մարդ/կմ²։ Բնակավայրը զբաղեցնում է 6.65 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 226 աշխատունակ (15-64 տարեկան)  բնակիչ, որոնցից ակտիվ էին 177-ը, իսկ ոչ ակտիվները` 49։ Ակտիվության ցուցանիշը կազմում է 78,3 %։ 177 աշխատունակ մարդկանցից աշխատել է 165 անձ (86 տղամարդ և 79 կին)։ Գործազուրկ են եղել 12 անձ (6 տղամարդ և 6 կին)։ 49 անաշխատունակներից 17-ը եղել են աշակերտներ կամ ուսանողներ, 22-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեյիդ Հասան

Սեյիդ Հասան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի ձախ կողմում, Կուրուչայ գետի ձախ ափին, Դիարբեքիր քաղաքից 28 կմ արևելք։
Գյուղը տարածվում էր սարահարթի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժուլի (գյուղ, Կրասնինսկի շրջան)

Անվան այլ կիրառումների համար տե՛ս՝ ԺուլիԺուլի (ռուս.՝ Жули), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլչի Յար (գյուղ, Կրասնոլիմանի շրջան)

Անվան այլ կիրառումների համար տե՛ս՝ Վոլչի ՅարՎոլչի Յար (ուկրաիներեն՝ Вовчий Яр), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Վոլչի Յար գյուղում բնակվում էր 31 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրա Թոիձե

Ալեքսանդրա Թոիձե (վրաց.՝ ალექსანდრა თოიძე, 9 նոյեմբերի, 1907 - 1985), վրացի խորհրդային դերասանուհի, Վրացական ԽՍՀ ժողովրդական արտիստ (1950)։


== Կենսագրություն ==
Ալեքսանդրա Թոիձեն ծնվել է 1907 թվականի նոյեմբերի 9-ին վրացի գեղանկարիչ Մոիսեյ Թոիձեի (եղել է Իլյա Ռեպինի աշակերտը) և ռուս նկարչուհի Ալեքսանդրա Սուտինայի (եղել է Ռուսաստանի առաջին պրոֆեսիոնալ նկարչուհիներից մեկը) ընտանիքում։ Ալեքսանդրայի ավագ եղբայրը՝ Իրակլի Թոիձեն, նույնպես եղել է հայտնի նկարիչ-գրաֆիկ, արժանացել է Ստալինյան չորս մրցանակի։
Ալեքսանդրա Թոիձեն ավարտել է Վրաստանի «Պետկինոարտ»-ին կից դերասանական ստուդիան (1936)։
1937 թվականից եղել է Թբիլիսիի Շոթա Ռուսթավելու անվան պետական ակադեմիական թատրոնի դերասան։ 1925 թվականից նկարահանվել է կինոյում։


== Ֆիլմագրություն ==
1926 – «Դինա Ձա-Ձու» – Դինա
1929 – «Քաղաք մտնել չի կարելի» – Իրինա
1929 – «Վերջին ժամին» (կարճամետրաժ) – Դինա
1930 – «Բաժանում» – Քեթո, Սերգոյի դուստրը
1934 – «Ժուժունայի օժիտը» – Ժուժունա, դարբնի դուստր
1936 – «Առաջին օրը»
1936 – «Ճանապարհորդություն դեպի Էրզրում» – Մարո
1941 – «Ցենի կիրճի գանձը» – Թինա
1948 – «Քեթո և Կոտե» – էպիզոդ
1954 – «Ճպուռ» – Նատո
1959 – «Օր վերջին, օր առաջին» – Մարյանա, Վաժայի մայրը


== Ծանոթագրություններ ==


== Արտաքին հղումներ ==
Ալեքսանդրա Թոիձեն kinopoisk.ru կայքում (ռուս.)
Սաքարիքեդ

Սաքարիքեդ (վրաց.՝ საქარიქედი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 510 մետր բարձրության վրա։ Շրջկենտրոն Խարագաուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 225 մարդ։


== Ծանոթագրություններ ==